Arutelu:Kihelkonnakool

message: pealkirja lisas Bioneer1)
Kas eestikeelses Vikipeedias on mingi väljakujunenud vaste inglisekeelse Wikipedia artikli alapunktile "In Popular Culture"? Küsin sellepärast, et sooviks Kihelkonnakooli artiklisse lisada, et kihelkonnakooli olustikku on kujutatud näiteks Oskar Lutsu jutustuses "Kevade" ja selle alusel valminud filmis. Viu 6. jaanuar 2011, kell 10:58 (EET)
replies: text: On kasutatud pealkirja "Kultuur", kuid võib kasutada mis tahes sobivat pealkirja. Andres 6. jaanuar 2011, kell 12:21 (EET)
replies: text: :Artiklis on vastavaks peatüki nimeks pandud "Eesti kultuuris". Mu meelest on see ebaõnnestunud nimi. Mu meelest on eesti keeles omaks võetud termin populaarkultuur, mis oleks ka üks parem pealkirja alternatiiv--Bioneer1 (arutelu) 24. juuli 2014, kell 09:59 (EEST)
----
Praegusel kujul on artikkel kindlasti ühekülgne ja ebatäielik, sest üldmõiste "kihelkonnakool" all on kirjutatud ainult luteri usu kihelkonnakoolist, mille pealt tuleb siia ka ümbersuunamine. -- Toomas 7. august 2011, kell 14:26 (EEST)

text: Üks võimalus on teha eraldi artikkel Õigeusu kihelkonnakool ning siit sellele täpsustusmärkus. Mina teeksin nii. Andres 7. august 2011, kell 14:41 (EEST)
replies: text: : Jah, võimalik on see küll, aga mis põhjusel (kui jätta välja esinemissagedusele tuginev argument) eelistada ühe uskkonna õppeasutust teise uskkonna omale? Minu meelest peaks neist rääkima kas ühes artiklis või kirjutama kihelkonnakooli kohta hästi lühikese ülevaateartikli ning suunama sealt edasi "luteri usu kihelkonnakooli" ja "õigeusu kihelkonnakooli" juurde. Allan Liim on oma 1999. aasta käsitluses neid igal juhul eraldi käsitlenud koos uskkonnale viitava täiendiga. Minu meelest on ebaõiglane jätta üldmõiste "kihelkonnakool" luterlikule koolile. -- Toomas 7. august 2011, kell 15:03 (EEST)
replies: text: :: Ma pooldan seda sellepärast, et kui öeldakse lihtsalt "kihelkonnakool", siis peetakse tavaliselt silmas luteriusu kihelkonnakooli. Ma ei oska öelda, kas neist võiks rääkida ühes artiklis. Õigeusu kihelkonnakoolid on vähem tuntud ja nende puhul pigem märgitakse ära, et tegu on õigeusu kooliga. Lühidalt, ma eelistan õiglusele seda, et oleks vähem tüli. Aga kui tehakse teisiti, siis ma võitlema ei hakka. Andres 7. august 2011, kell 15:30 (EEST)
Muide, ka see ei ole õiglane, et siin räägitakse ainult Eesti kihelkonnakoolidest. Andres 7. august 2011, kell 15:33 (EEST)

text: Igati nõus, Leedus olid kihelkonnakoolid katoliiklikud, seega pole mõtet teha usupõhiselt asju. Aga siin arutelus on ilmselt vastatud mind ammu painanud küsimusele - kas õigeusu kirikul olid oma kihelkonnad. Kihelkonnakoolide olemasolu tähendab ilmselt jaatavat vastust? - Melilac (arutelu) 15. veebruar 2015, kell 22:24 (EET)
replies: text: : Tegelikult peaks kihelkonnakooli kohta olema tõesti üldmõisteline artikkel, mis lingib vene wiki artiklile ru:Церковно-приходская школа ja see artikkel peaks kandma nime Luteri usu kihelkonnakool. Üldartikliks seda siinminu meelest ümber ei kirjuta... -  Melilac (arutelu) 6. juuni 2015, kell 13:35 (EEST)
kihelkonnakool - Eestis aastail 1805–1920 tegutsenud teise (kõrgema) astme talurahvakool, kuhu võeti õppima vallakooli lõpetanuid või muul viisil esimese astme hariduse omandanuid. Ja paar rida hiljem - Esimesed kihelkonnakoolid loodi Liivimaal Liivimaa kindralkuberner George Browne 1765. aasta koolipatendi alusel, esimeseks kihelkonnakooliks oli Kanepis aastatel 1804–1818 tegutsenud Kanepi kihelkonnakool. Paras segadus mu meelest. - Melilac (arutelu) 6. juuni 2015, kell 13:43 (EEST)
thread_title: In Popular Culture